

 REPUBLIKA HRVATSKA

 OPĆINSKO DRŽAVNO ODVJETNIŠTVO

 U VINKOVCIMA

 Vinkovci, Vladimira Nazora 4

Broj: P-42/2023-4

Vinkovci, 7. rujna 2023.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19, u daljnjem tekstu: Uredba) te sukladno javnom natječaju za prijam u državnu službu na neodređeno vrijeme u Općinsko državno odvjetništvo u Vinkovcima na radno mjesto administrativni referent – upisničar - 1 izvršitelj/ica, objavljuje se sljedeća

OBAVIJEST

 o opisu poslova, podacima o plaći radnog mjesta, sadržaju i načinu testiranja te pravnim izvorima za pripremu kandidata za testiranje

1. OPIS POSLOVA RADNOG MJESTA ADMINISTRATIVNOG REFERENTA – UPISNIČARA:

Obavlja poslove uredskog poslovanja u pisarnici u skladu s propisima Poslovnika državnog odvjetništva, uvodi službenu poštu u odgovarajuće upisnike, obavlja poslove arhive, osniva spise, unosi podatke u CTS (informatički sustav državnog odvjetništva), obavlja poslove tehničkog audio-vizualnog snimanja pomoću odgovarajuće opreme te obavlja druge poslove koje mu povjeri općinski državni odvjetnik ili njegov zamjenik.

1. PODACI O PLAĆI RADNOG MJESTA:

Plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Koeficijent složenosti poslova za radno mjesto administrativnog referenta – upisničara iznosi 0,898, a propisan je člankom 10. podstavkom e), Radna mjesta II. vrste, Opći i administrativni poslovi, točkom 3. Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 92/05, 131/05, 140/05, 81/06, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21, 13/22, 139/22, 26/23 i 87/23).

1. SADRŽAJ TESTIRANJA:

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidati će pristupiti pisanom testiranju za provjeru znanja iz područja organizacije rada u državnom odvjetništvu, prema Zakonu o državnom odvjetništvu i Poslovniku državnog odvjetništva u trajanju od 15 minuta, zatim provjeri znanja rada na računalu u trajanju od 10 minuta, a potom slijedi razgovor s Komisijom (intervju).

Pisana provjera znanja iz područja organizacije rada u državnom odvjetništvu (prva faza testiranja) sastoji se od pisanog testa s 10 pitanja te se dodjeljuje 1 bod za svaki točan odgovor, što znači da kandidat u ovoj fazi testiranja može ostvariti ukupno 10 bodova.

Provjera znanja rada na računalu (druga faza testiranja) sastoji se od 10 zadataka u Wordu na računalu, s time da svaki točno izvršeni zadatak nosi 1 bod, što znači da kandidat u ovoj fazi testiranja može ostvariti ukupno 10 bodova. Ovoj provjeri znanja mogu pristupiti samo kandidati koji su prethodno zadovoljili na pisanoj provjeri znanja iz područja organizacije rada u državnom odvjetništvu, odnosno koji su na provjeri ostvarili najmanje 5 bodova.

Raspored održavanja razgovora s kandidatima bit će utvrđen po završetku pisanog dijela testiranja, o čemu će kandidati biti na odgovarajući način obaviješteni.

Razgovoru mogu pristupiti kandidati koji su za svaki pojedini dio provedenih provjera ostvarili najmanje 5 bodova. Razgovor s kandidatima zasebno se boduje dodjeljivanjem određenog broja bodova od 0 do 10, a smatra se da je kandidat zadovoljio ako je ostvario najmanje 5 bodova.

Nakon provedenog testiranja i razgovora (intervjua) Komisija za provedbu natječaja utvrđuje rang-listu kandidata prema ukupnom broju ostvarenih bodova na testiranju i razgovoru (intervju).

Komisija općinskom državnom odvjetniku dostavlja izvješće o provedenom postupku koje potpisuju svi članovi Komisije. Uz izvješće se prileže rang-lista kandidata prema ukupnom broju bodova ostvarenih na testiranju i razgovoru (intervjuu).

Komisija općinskom državnom odvjetniku dostavlja izvješće o provedenom postupku koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i razgovoru (intervju).

1. PRAVNI IZVORI ZA PRIPREMANJE KANDIDATA ZA PISANU PROVJERU ZNANJA SU:

 1. Zakon o državnom odvjetništvu (Narodne novine, broj 67/18 i 21/22)

 2. Poslovnik državnog odvjetništva (Narodne novine, broj 128/19)

 OPĆINSKO DRŽAVNO ODVJETNIŠTVO

 U VINKOVCIMA